**Grozījumi Ministru kabineta 2021. gada 17. februāra rīkojumā Nr. 96 "Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību aktu projekts sagatavots, lai no kopējā budžeta 45 500 000 *euro* paredzētu finansējumu 25 500 000 *euro* apmērā atbalstam ražotājiem, arī primārajiem ražotājiem, lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, neizdalot konkrētas lauksaimniecības nozares. Par katru attiecīgo atbalsta pasākumu lems Ministru kabinets normatīvajos aktos noteiktajā kārtībā.  Normatīvā akta projekts stāsies spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Nepieciešamība ārkārtējās situācijas laikā nodrošināt lauksaimniecības, mežsaimniecības, zivsaimniecības un pārtikas ražošanas nepārtrauktību un saglabāt šajās nozarēs nodarbināto uzņēmumu likviditāti. 2. Covid-19 infekcijas izplatības seku pārvarēšanas likuma 24. un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2021. gada 17. februārī pieņēma rīkojumu Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr. 96), kurā paredzēts piešķirt Zemkopības ministrijai valsts budžeta līdzekļus, kas nepārsniedz 45 500 000 *euro*, Covid-19 krīzes seku mazināšanai un kapacitātes stiprināšanai lauksaimniecībā. No šīs summas 14 500 000 *euro* tika paredzēti ražotāju atbalstam cūkkopības nozarē un 11 000 000 *euro* – ražotāju atbalstam mājputnu nozarē.  Gan Latvijas, gan eksporta lauksaimniecības un pārtikas tirgū joprojām ir spēkā dažādi ierobežojumi, kas saistīti ar Covid-19 izplatības mazināšanu, un tirgus tendences liecina, ka situācija saglabājas nestabila un jūtīga ne tikai cūkgaļas un mājputnu gaļas nozarē, bet arī liellopu audzēšanas un citās nozarēs (dārzkopības kultūru audzēšanas un zivsaimniecības nozarēs).  Zemkopības ministrijas aprēķini liecina, ka laikā no 2020. gada novembra līdz 2021. gada janvārim cūkkopības nozares ražotāju kopējie ieņēmumi bija samazinājušies par 36,1 % salīdzinājumā ar vidējo ceturkšņa rādītāju 2019. gadā. Nozares ražotāju kopējie ieņēmumi tiek aprēķināti kā kautuvēm Latvijā realizēto cūku vērtības un eksportēto dzīvo cūku (tostarp sivēnu) vērtības summa. Nozares ražotāju kopējo ieņēmumu izmaiņas aprēķina Zemkopības ministrija, izmantojot Centrālās Statistikas pārvaldes (turpmāk – CSP) datus par kautuvēs nokauto cūku skaitu un vidējo cenu (veidlapas LAL040m un LAC020m) un par eksportēto dzīvu cūku skaitu un vērtību (veidlapa ATD080m).  Kopš š.g. marta situācija cūkkopības nozarē uzlabojas, kaut arī cenas nozarē joprojām ir zemākas nekā pagājušajā gadā: pēc Agroresursu un ekonomikas institūta (turpmāk – AREI) datiem,cūkgaļas (S un E klases) vidējās iepirkuma cenas Latvijā 2021. gada 26. aprīlī bija attiecīgi par 17,7% un 19,2% zemākas nekā pirms gada. Tādējādi 2021. gada februārī ieņēmumu samazinājums salīdzinājumā ar 2019. gada vidējo mēneša rādītāju, pēc Zemkopības ministrijas aprēķiniem, sasniedz 23 %, un šādu samazinājuma apmēru var prognozēt visam laikposmam no 2021. gada februāra līdz aprīlim.  Turklāt, ievērojot prognozes par situācijas uzlabošanos kopumā gan ES, gan pasaulē saistībā ar Covid-19 izplatības samazināšanos un ierobežojumu pakāpenisku mazināšanu, patlaban var uzskatīt, ka līdz gada beigām cūkaudzētāju ieņēmumu samazinājums būs ievērojami mazāks, nekā tas bija laikā no 2020. gada novembra līdz 2021. gada janvārim.Tādējādi laikposmam no 2021. gada maija līdz jūlijam un laikposmam no augusta līdz septembri salīdzinājumā ar 2019. gada vidējo mēneša rādītāju tiek prognozēts, ka ieņēmumu samazinājums varētu sasniegt attiecīgi 7 un 5 procentus.  Kopumā var prognozēt, ka, situācijai uzlabojoties, netiks izmantots viss piešķirtais finansējums, tādējādi finansējums cūkkopības nozarei var tikt samazināts no 14 500 000 uz 12 700 000 *euro*.  Mājputnu gaļas nozarē, pēc Zemkopības ministrijas aprēķiniem, ņemot vērā CSP un AREI datus, laikā no 2021. gada janvāra līdz martam salīdzinājumā ar tādu pašu laikposmu 2020. gadā ieņēmumi ir samazinājušies par 8 %. Savukārt olu ražošanas nozarē laikā no 2021. gada janvāra līdz martam salīdzinājumā ar tādu pašu laikposmu 2020. gadā ieņēmumi ir samazinājušies par 9 %.  *Horeca* sektorā samazinājās pieprasījums pēc olām, tādēļ liels apjoms olu, kas paredzētas pārdošanai svaigā veidā, tiek novirzīts uz pārstrādi, kur to iepirkuma cena ir par 40 % zemāka. Saskaņā ar AREI datiem vistu olu iepirkuma cena 2021. gada martā salīdzinājumā ar 2020. gada martu ir samazinājusies: XL klases olām – par 13%, S klasēs olām – par 11%, un M klases olām – par 1%.  Saskaņā ar CSP datiem, mazumtirdzniecības cenas vistas gaļai 2021. gada martā salīdzinājumā ar 2020. gada martu ir samazinājusies: vistas filejai – par 7 %, vistu stilbiem – par 11 %, bet vistai (veselam cālim) – par 2 %.  Eksporta apjoms, pēc *Eurostat* datiem, svaigām olām un mājputnu gaļai 2020. gadā salīdzinājumā ar 2019. gadu ir samazinājies par aptuveni 11 milj. *euro*. 2020. gadā salīdzinājumā ar 2019. gadu būtiski ir samazinājies eksports: vistas gaļai – par 16 %, olām par – 23 %. Arī 2021. gadā ir novērojams būtisks eksporta samazinājums attiecībā pret 2020. gadu. Periodā no 2021. gada janvāra līdz martam salīdzinājumā ar atbilstošo periodu 2020. gadā vistas gaļas eksports samazinājās par 5 %, savukārt olām – par 87 %.  Tajā pašā laikā saskaņā ar Latvijas Olu un putnu gaļas ražotāju asociācijas sniegto informāciju ir palielinājušās putnu barības izmaksas: sojai – par 27 %, kviešiem – par 42 %, eļļai – par 53 %. Tas ir lielākais izmaksu postenis kopējā izmaksu portfelī un putnu dzīvsvara kg ražošanas izmaksās veido 60 %.  Pamatojoties uz informāciju, kas iegūta no Valsts ieņēmumu dienesta (turpmāk – VID) par mājputnu nozares uzņēmumiem, kuriem periodā no 2020. gada marta līdz 2021. gada martam neto apgrozījums ir samazinājies par 5 % vai 30 %, tika aplēsts, ka nepieciešamais finansējums paredzētajam atbalstam nepārsniegs 9 350 000 *euro*. Tādējādi finansējums mājputnu nozarei var tikt samazināts no 11 000 000 uz 9 350 000 *euro.*    Zemkopības ministrijas aprēķini liecina, ka liellopu nozarei laikā no 2020. gada oktobra līdz decembrim nozares ieņēmumi ir samazinājušies par 9,1 % salīdzinājumā ar iepriekšējo trīs gadu vidējo rādītāju attiecīgajā laikposmā. Savukārt laikā no 2021. gada janvāra līdz februārim nozares ieņēmumi ir samazinājušies par 11,5 % salīdzinājumā ar iepriekšējo trīs gadu vidējo rādītāju attiecīgajā laikposmā. Tas kopumā veido nozares ieņēmumu samazinājumu par 2 800 000 *euro*.  Nozares ražotāju kopējie ieņēmumi tiek aprēķināti kā kautuvēm Latvijā realizēto liellopu vērtības un eksportēto dzīvo liellopu vērtības summa. Nozares ražotāju kopējo ieņēmumuizmaiņas aprēķina Zemkopības ministrija, izmantojot Centrālās Statistikas pārvaldes datus par kautuvēs nokauto liellopu skaitu un vidējo cenu (veidlapas LAL040m un LAC020m) un par eksportēto dzīvu liellopu skaitu un vērtību (veidlapa ATD080m).  Ieņēmumu samazinājumu veicināja iepirkuma cenas kritumu pēc ierobežojumiem, kas tika ieviesti Covid-19 dēļ, kā arī pieprasījuma kritumu trešo valstu tirgū (tāpēc eksportējām mazāk dzīvnieku un samazinājās gaļas ražošana). Jāpiebilst, ka, pēc AREI datiem, laikposmā no 2020. gada oktobra līdz decembrim un no 2021. gada janvāra līdz februārim dzīvo liellopu cenas ir bijušas attiecīgi par 9 % un 1 % zemākas salīdzinājumā ar iepriekšējo trīs gadu vidējo rādītāju attiecīgajā laikposmā. Tas ir izskaidrojams arī ar to, ka saskaņā ar *Eurostat* datiem Latvijas dzīvo liellopu eksports uz svarīgajiem galamērķiem 2020. gadā atšķirībā no 2019. gada bija samazinājies: uz Lietuvu – par 10 %, uz Turciju – par 8 %.  Tādējādi nozarei būtu jāparedz atbalsts 2 800 000 *euro* apmērā, lai mazinātu Covid-19 negatīvo ietekmi uz ražotāju finansiālo situāciju.  Dārzkopības kultūru audzēšanas un zivsaimniecības nozares uzņēmumi ir būtiski cietuši no pieprasījuma krituma *Horeca* sektorā. Pēc VID datiem, 183 šo nozaru uzņēmumiem laikposmā no 2020. gada 30. oktobra līdz 2021. gada martam neto apgrozījums ir samazinājies par vairāk nekā 15 %. Ņemot vērā neto apgrozījuma samazinājumu dārzkopības kultūru audzēšanas un zivsaimniecības nozarē, var prognozēt, ka nepieciešamais atbalsta apmērs ir aptuveni 650 000 *euro,* lai mazinātu Covid-19 negatīvo ietekmi uz ražotāju finansiālo situāciju.  Ņemot vērā iepriekšminēto, lai nodrošinātu nepieciešamo elastību gadījumos, kad Covid-19 izplatības ietekmē tirgus situācijas pasliktināšanās dēļ būtu nepieciešama ātra rīcība, MK rīkojuma projekts paredz neizdalīt finansējumu konkrētām lauksaimniecības nozarēm, izdarot MK rīkojumā Nr. 96 šādu grozījumu: svītrot 1.2. apakšpunktu un izteikt 1.1. apakšpunktujaunā redakcijā, neizdalot atsevišķas lauksaimniecības nozares, bet paredzot kopīgu finansējuma aploksni 25 500 000 *euro* apmērā atbalstam ražotājiem, arī primārajiem ražotājiem, lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā.  MK rīkojuma projekts neparedz mainīt kopējo MK rīkojumā Nr. 96 piešķirtā budžeta apmēru. Par katru attiecīgo ierosināto šī rīkojuma 1.1. apakšpunktā paredzēto atbalsta pasākumu lemtu Ministru kabinets normatīvajos aktos noteiktajā kārtībā.  Papildus iepriekšminētajiem grozījumiem ir izstrādāti šādi MK noteikumu projekti: “Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai cūkkopības nozarē”, kuros kopējais finansējums ir paredzēts 12 700 000 *euro* apmērā, un MK noteikumu projekts “Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai mājputnu nozarē”, kuros kopējais finansējums ir paredzēts 9 350 000 *euro* apmērā.  Tāpat tiks sagatavots MK noteikumu projekts par kārtību, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai liellopu nozarē, paredzot finansējumu 2 800 000 *euro* apmērā, un MK noteikumu projekts par kārtību, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai dārzkopības kultūru audzēšanas un zivsaimniecības nozarēs, paredzot finansējumu 650 000 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu sagatavoja Zemkopības ministrija, pamatojoties uz Lauku atbalsta dienesta, Lauksaimniecības datu centra un Valsts ieņēmuma dienesta sniegto informāciju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK rīkojuma projekts paredz nevis pieprasīt papildu finansējumu, bet gan izdarīt MK rīkojumā Nr. 96 šādu grozījumu: izteikt 1.1. apakšpunktu jaunā redakcijā, paredzot kopīgu finansējuma aploksni 25 500 000 *euro* apmērā atbalstam ražotājiem lauksaimniecības, zivsaimniecības un pārtikas, tostarp cūkkopībā un mājputnu ražošanā, un svītrot 1.2. apakšpunktu.  Ir izstrādāti šādi MK noteikumu projekti: “Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai cūkkopības nozarē”, kuros kopējais finansējums ir paredzēts 12 700 000 *euro* apmērā, un MK noteikumu projektu “Kārtība, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai mājputnu nozarē”, kuros kopējais finansējums ir paredzēts 9 350 000 *euro* apmērā. Tāpat tiks sagatavoti MK noteikumu projekts par kārtību, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai liellopu nozarē, paredzot finansējumu 2 800 000 *euro* apmērā, un MK noteikumu projekts par kārtību, kādā piešķir, administrē un uzrauga valsts atbalstu Covid-19 izplatības negatīvās ietekmes mazināšanai dārzkopības kultūru audzēšanas un zivsaimniecības nozarēs, paredzot finansējumu 650 000 *euro* apmērā.  Liellopu nozarei laikā no 2020. gada oktobra līdz decembrim nozares ieņēmumi ir samazinājušies par 9,1 % salīdzinājumā ar iepriekšējo trīs gadu vidējo rādītāju attiecīgajā laikposmā. Savukārt laikā no 2021. gada janvāra līdz februārim nozares ieņēmumi ir samazinājušies par 11,5 % salīdzinājumā ar iepriekšējo trīs gadu vidējo rādītāju attiecīgajā laikposmā. Tas kopumā veido nozares ieņēmumu samazinājumu par 2 800 000 *euro*.  Pēc VID datiem, 183 dārzkopības kultūru audzēšanas un zivsaimniecības nozaru uzņēmumiem laikposmā no 2020. gada 30. oktobra līdz 2021. gada martam neto apgrozījums ir samazinājies par vairāk nekā 15 %. Aprēķinātais 15% neto apgrozījuma samazinājums šo nozaru uzņēmumiem naudas izteiksmē ir aptuveni 650 000 *euro*.  Kopš š.g. marta situācija cūkkopības nozarē uzlabojas, kaut arī cenas joprojām ir zemākas nekā pagājušajā gadā (plašāks skaidrojums sniegts anotācijas I sadaļas 2. punktā). Turklāt, ievērojot prognozes par situācijas uzlabošanos kopumā gan ES, gan pasaulē saistībā ar Covid-19 izplatības samazināšanos un ierobežojumu pakāpenisku mazināšanu, patlaban var uzskatīt, ka līdz gada beigām cūkaudzētāju ieņēmumu samazinājums būs ievērojami mazāks, un netiks izmantots viss piešķirtais finansējums.Tāpat arī mājputnu nozarē, pēc VID datiem, var prognozēt, ka netiks izmantots viss piešķirtais finansējums. Savukārt, ņemot vērā identificētās problēmas un vajadzības liellopu, dārzkopības kultūru audzēšanas un zivsaimniecības nozarēs, finansējums cūkkopības nozarei var tikt samazināts no 14 500 000 uz 12 700 000 *euro* unmājputnu nozarei – no 11 000 000 uz 9 350 000 *euro* (piemērojot proporcionālu samazinājumu).  Detalizēti aprēķini tiks sniegti, kad tiks izstrādāti un iesniegti izskatīšanai iepriekšminētie noteikumu projekti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nepieciešamo finansējumu Zemkopības ministrija pieprasīs normatīvajos aktos noteiktajā kārtībā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Zemkopības ministrs K. Gerhards

Freimane 29151413

[Dace.Freimane@zm.gov.lv](mailto:Dace.Freimane@zm.gov.lv)